

**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**OPĆINSKO VIJEĆE**

**KLASA: 351-03/22-01/2**

**URBROJ: 2186-3-02-22-3**

**Cestica, 11.04.2022.**

Na temelju članka 36. stavka 9. Zakona o održivom gospodarenju otpadom („Narodne novine” broj 94/13, 73/17, 14/19 i 98/19) i članka 28. Statuta Općine Cestica („Službeni vjesnik Varaždinske županije” broj 13/21) Općinsko vijeće Općine Cestica na 7. sjednici održanoj dana 11.04.2022.g. donijelo je sljedeći

**Z A K LJ U Č A K**

1. Usvaja se Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Općine Cestica za 2021. godinu općinskog načelnika Općine Cestica, KLASA:351-03/22-01/2, URBROJ:2186-3-01/1-22-2 od 28.03.2022. godine, u prilogu Zaključka koji je njegov sastavni dio.
2. Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Općine Cestica za 2021. godinu objavit će se u „Službenom vjesniku Varaždinske županije”.

Predsjednik Općinskog vijeća

Darko Majhen, mag.pol.



**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**OPĆINSKI NAČELNIK**

KLASA:351-03/22-01/2

URBROJ:2186-3-01/1-22-1

Cestica, 28.03.2022.

**OPĆINSKO VIJEĆE**

PREDMET: **Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području općine Cestica za 2021. godinu** – prijedlog za usvajanje

**PRAVNI TEMELJ**:

- čl. 36. st. 9. Zakona o održivom gospodarenju otpadom (‘’Narodne novine’’ br. 94/13, 73/17, 14/19, 98/19)

- čl. 44. Statuta Općine Cestica („Službeni vjesnik Varaždinske županije“ br. 13/21)

**NADLEŽNOST ZA DONOŠENJE**: Općinsko vijeće

**PREDLAGATELJ**: Općinski načelnik

**OBRAZLOŽENJE:**

Temeljem članka 44. Statuta Općine Cestica („Službeni vjesnik Varaždinske županije“ br. 13/21) dostavlja se na raspravu i usvajanje Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Općine Cestica za 2021. godinu.

Zakonom o održivom gospodarenju otpadom („Narodne novine” broj 94/13, 73/17, 14/19, 98/19) u odredbi članka 36. stavka 9. propisano je da je izvršno tijelo jedinice lokalne samouprave dužno izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš podnijeti predstavničkom tijelu jedinice lokalne samouprave do 31.ožujka tekuće godine za prethodnu kalendarsku godinu.

Slijedom navedenog **predlaže se Općinskom vijeću** Općine Cestica usvajanje Izvješća o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Općine Cestica za 2021. godinu, koja se daje u prilogu.

**Općinski načelnik**

Mirko Korotaj

Prilozi

- Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Općine Cestica za 2021. godinu,

- prijedlog Zaključka



**REPUBLIKA HRVATSKA**

**VARAŽDINSKA ŽUPANIJA**

**OPĆINA CESTICA**

**OPĆINSKI NAČELNIK**

KLASA:351-03/22-01/2

URBROJ:2186-3-01/1-22-2

Cestica, 28.03.2022.

**Izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš na području Općine Cestica za 2021. godinu**

**I. UVOD**

Zakonom o održivom gospodarenju otpadom („Narodne novine” broj 94/13, 73/17, 14/19 i 98/19) u odredbi članka 36. stavka 9. propisano je da je izvršno tijelo jedinice lokalne samouprave dužno izvješće o lokacijama i količinama odbačenog otpada, troškovima uklanjanja odbačenog otpada i provedbi mjera za sprječavanje nepropisnog odbacivanja otpada i mjera za uklanjanje otpada odbačenog u okoliš podnijeti predstavničkom tijelu jedinice lokalne samouprave do 31. ožujka tekuće godine za prethodnu kalendarsku godinu.

**II. LOKACIJA I KOLIČINA ODBAČENOG OTPADA**

1. Područje Virje Otok – Cerovšek – pokraj ŽC, građevinski otpad - količine 5t
2. Područje MO Virje Križovljansko – pokraj ''Mlake'', građevinski otpad – količine 7t

**III. TROŠKOVI UKLANJANJA ODBAČENOG OTPADA**

U 2021. godini bila su dva uklanjanja odbačenog otpada i to jedno na lokaciji Virje Otok, na ŽC preko puta domaćinstva Cerovšek Đuro, a drugo na području Mjesnog odbora Virje Križovljansko, pokraj ‘’Mlake’’.

Komunalni redar Općine Cestica je na prijavu obišao terene na kojima je zatekao veće količine odbačenog otpada, nakon čega je snimio fotografije i napisao Zapisnike koji služe kao dokaz. Nakon toga je komunalni redar sa djelatnikom firme TON-ING d.o.o. iz Dubrave K. ponovno obišao mjesto gdje je bio odbačeni otpad kako bi se mogla napraviti ponuda za njegov odvoz i zbrinjavanje. Navedena firma je poslala ponude za koje su izdane narudžbenice. Nakon što su lokacije očišćene, u veljači 2021. godine, komunalni redar je ponovno obišao mjesta čišćenja te napisao zapisnik i snimio fotografije. Za navedene sanacije koja je izvršena utrošeno je 15.412,50 kn ( PDV uključen u cijenu).

Nakon izvršene sanacije na saniranom području postavljene su ploče sa natpisima o zabrani odlaganja otpada.

**IV. PROVEDBA MJERA ZA SPRJEČAVANJE NEPROPISNOG ODBACIVANJA OTPADA**

* **Uspostava sustava za zaprimanje obavijesti o nepropisno odbačenom otpadu**

- Općina Cestica redovito zaprima obavijesti o nepropisno odbačenom otpadu.

* **Uspostava sustava evidentiranja lokacija odbačenog otpada**

- Općina Cestica evidentira lokacije odbačenog otpada.

* **Provedba redovitog godišnjeg nadzora područja Općine Cestica radi utvrđivanja postojanja odbačenog otpada**

- Svake godine se provodi godišnji nadzor područja Općine Cestica radi utvrđivanja postojanja odbačenog otpada, a tijekom cijele godine se provode ciljani nadzori područja gdje je učestalo odbacivanje otpada.

* **Edukacija stanovništva za odgovorno gospodarenje s otpadom**

- Općina Cestica je tijekom 2021. godine obavještavala stanovništvo putem letaka kako se odgovorno ponašati prilikom odlaganja otpada, a sukladno Zakonu o održivom gospodarenju otpadom.

* **Druge mjere**

- učestala kontrola problematičnih lokacija i

- postavljanje znakova upozorenja o zabrani odbacivanja otpada

- postavljanje video nadzora

Kako je cijelo područje Općine Cestica obuhvaćeno redovitim odvozom otpada s kućnog praga, po pozivu se preuzima krupni (glomazni) otpad, a na kućnom pragu i u reciklažnom dvorištu cijele godine, mišljenja smo da neće biti nikakve potrebe odbacivanja otpada, posebno krupnog otpada u okoliš.

**V. PROVEDBA MJERA ZA UKLANJANJE OTPADA ODBAČENOG U OKOLIŠ**

Prikazom aktivnosti u 2021. godini vidljivo je da se mjere za uklanjanje otpada odbačenog u okoliš provode u skladu s financijskim mogućnostima Općine Cestica i mogućnostima dobivanja sredstava iz drugih izvora.

**Općinski načelnik:**

Mirko Korotaj